SUA cer explicaţii Israelului după atacarea clădirii din Gaza în care erau sediile mai multor companii media.
Armata israeliană a distrus, sâmbătă, un imobil cu înălţimea de 12 etaje din oraşul Gaza în care erau sediile locale ale unor companii media internaţionale, inclusiv al agenţiei Associated Press şi al postului de televiziune Al Jazeera. Turnul Al-Jalaa din oraşul Gaza s-a prăbuşit în urma unui atac cu rachete lansat de avioane militare israeliene. Premierul în funcţie al Israelului, Benjamin Netanyahu, susţine că Turnul Al-Jalaa din Gaza a fost "o ţintă perfect legitimă", întrucât găzduia centre de comunicaţii ale organizaţiei islamiste Hamas.
Administraţia Joseph Biden a cerut, luni, Israelului să ofere explicaţii privind distrugerea, într-un raid aerian efectuat sâmbătă, a unui imobil din Fâşia Gaza în care erau sediile locale ale unor companii media, Washingtonul precizând că până în prezent Guvernul israelian nu a oferit dovezi."Imediat după atac, noi am cerut detalii suplimentare referitoare la justificarea acestei acţiuni. Eu nu am văzut niciuna dintre informaţiile furnizate. Îi voi lăsa pe alţii să transmită dacă au fost oferite informaţii şi să ofere evaluările asupra acestor informaţii", a declarat luni secretarul de Stat american, Antony Blinken, citat de agenţia Associated Press.Secretarul de Stat american a îndemnat atât Israelul, cât şi grupurile islamiste palestiniene să protejeze civilii, în special copiii, în confruntările militare, argumentând că statul evreu are o "respondabilitate specială" în acest sens, deoarece este un naţiune "democratică"."Israelul are o responsabilitate specială pentru protejarea civililor în timpul operaţiunilor de apărare, iar acest lucru înseamnă mai mult ca sigur protejarea jurnaliştilor" a atras atenţia Antony Blinken, conform cotidianului Times of Israel.Armata israeliană a distrus, sâmbătă, un imobil cu înălţimea de 12 etaje din oraşul Gaza în care erau sediile locale ale unor companii media internaţionale, inclusiv al agenţiei Associated Press şi al postului de televiziune Al Jazeera. Turnul Al-Jalaa din oraşul Gaza s-a prăbuşit în urma unui atac cu rachete lansat de avioane militare israeliene.Premierul în funcţie al Israelului, Benjamin Netanyahu, susţine că Turnul Al-Jalaa din Gaza a fost "o ţintă perfect legitimă", întrucât găzduia centre de comunicaţii ale organizaţiei islamiste Hamas, care deţine controlul asupra Fâşiei Gaza.Bilanţul raidurilor aeriene israeliene asupra teritoriului palestinian Fâşia Gaza a ajuns luni la cel puţin 198 de morţi şi peste 1.300 de răniţi.Grupurile islamiste palestiniene au lansat peste 3.000 de rachete spre Israel în ultimele opt zile, bilanţul fiind de zece morţi şi peste 300 de răniţi.